Mar 24,2017
ఆ నగదు కొనుగోళ్లకు ఊరట
న్యూఢిల్లీ : నగదు చెల్లింపు ద్వారా కొనుగోళ్లపై విధించిన మూలాధార పన్ను (టీసీఎస్‌)పై కేంద్ర ప్రభుత్వం వెనక్కి తగ్గింది. రూ.2 లక్షలకు పైబడిన కొనుగోళ్ళపై 1 శాతం టీసీఎస్‌ను తొలగించింది. 2017-18 బడ్జెట్‌లో ప్రతిపాదించిన ఈ ఒక శాతం టీసీఎస్‌ను తాజా ఆర్థిక బిల్లు 2017లో రద్దు చేస్తూ నిర్ణయం తీసుకుంది. దీంతో ఆభరణాలు సహా, ఇతర సేవలకుగాను వస్తువులు కొనుగోళ్లపై ఆంక్షలను ఎత్తివేసినట్టయ్యింది. ఆదాయం పన్ను శాఖ 2012 జులై నుంచి బులియన్‌ నగదు కొనుగోళ్లు రూ. 2లక్షలకు మించితే, ఆభరణాల కొనుగోలు రూ.5 లక్షలు మించితే 1 శాతం టీసీఎస్‌ వసూలు చేస్తున్న సంగతి తెలిసిందే. తాజా నిబంధన ఏప్రిల్‌ 1 నుంచి అమల్లోకి రానుంది. ఈ మేరకు చట్ట సవరణలకు లోకసభలో బుధవారం ఆమోదించారు.
మీ స్నేహితులకు రికమెండ్ చెయ్యండి